Α4-0121/94

Ψήφισμα σχετικά με την ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο για τις δορυφορικές επικοινωνίες : παροχή και πρόσβαση σε δυναμικό διαστημικού τμήματος

Το Ευρωπαϊκό Κοινοβούλιο,

- έχοντας υπόψη το Κεφάλαιο XII για τα διευρωπαϊκά δίκτυα της Συνθήκης Ε.Κ.,

- λαμβάνοντας υπόψη την ανακοίνωση της Επιτροπής σχετικά με τις δορυφορικές επικοινωνίες : παροχή και πρόσβαση σε δυναμικό διαστημικού τμήματος (COM(94)0210 - C4-0120/94),

- έχοντας υπόψη τις σχετικές διατάξεις του Κανονισμού του,

- λαμβάνοντας υπόψη την έκθεση της Επιτροπής Οικονομικής, Νομισματικής και Βιομηχανικής Πολιτικής καθώς και τη γνωμοδότηση της Επιτροπής Πολιτισμού, Νεότητας, Παιδείας και Μέσων Ενημέρωσης (Α4-0121/94),

1. επιδοκιμάζει τους βασικούς στόχους της ανακοίνωσης[semigr ]

2. εκφράζει τη λύπη του για το γεγονός ότι η Επιτροπή δεν υπέβαλε στο Κοινοβούλιο, μαζί με την ανακοίνωση, πρόταση ψηφίσματος όπως έκανε ήδη στην ανακοίνωσή της σχετικά με τις υπηρεσίες δορυφορικής πλοήγησης (COM(94) 0248 τελικό)[semigr ]

3. καλεί την Επιτροπή να επισυνάπτει στο εξής στις ανακοινώσεις στο προκαταρκτικό νομοθετικό στάδιο ένα σχέδιο ψηφίσματος ώστε να μπορούν τα όργανα που συμμετέχουν στην κοινοτική νομοθετική διαδικασία, δηλαδή το Συμβούλιο και το Ευρωπαϊκό Κοινοβούλιο, να εκφράζουν τη γνώμη τους ισότιμα στο εν λόγω σχέδιο[semigr ]

4. καλεί τα κράτη μέλη, στους διακρατικούς οργανισμούς δορυφόρων όπως : INTELSAT, INMARSAT και EUTELSAT να λάβουν όλα τα απαραίτητα μέτρα για κοινή προσέγγιση ώστε να είναι εγγυημένη η μη διακριτική κατακύρωση του δυναμικού διαστημικού τμήματος[semigr ]

5. θεωρεί ότι καθίσταται απαραίτητο ένα ισορροπημένο κοινό σχέδιο των κρατών μελών για την αποτελεσματική διαχείριση των τροχιακών χώρων και των συναφών συχνοτήτων[semigr ]

6. πιστεύει ότι η Επιτροπή και τα κράτη μέλη πρέπει να συνεργαστούν στενά στο πλαίσιο της Διεθνούς Ένωσης Τηλεπικοινωνιών για να ενισχυθεί ο προσανατολισμός στην αγορά και τον ανταγωνισμό του σημερινού σχεδίου[semigr ]

7. ζητεί από την Επιτροπή να λάβει υπόψη της την ανάγκη για πολιτιστική αλλά και οικονομική πολυφωνία, διασφαλίζοντας και διευρύνοντας την πολυμορφία και την ανταλλαγή απόψεων τόσο στη ραδιοφωνία όσο και στην διαπροσωπική επικοινωνία[semigr ]

8. θεωρεί ότι η αρχή της ελεύθερης πρόσβασης στον δορυφορικό τομέα θα πρέπει να εφαρμοστεί εξίσου για τις δημόσιες επιχειρήσεις οι οποίες βρίσκονται υπό τον μερικό ή πλήρη έλεγχο των εθνικών οργανισμών τηλεπικοινωνιών, όσο και για τους ιδιωτικούς φορείς και ότι κάνενα από τα δύο μέρη δεν θα πρέπει να έχει τη δυνατότητα ελέγχου της αγοράς προφοράς δορυφορικών υπηρεσιών, ανεξάρτητα από το εάν οι υπηρεσίες αυτές είναι τηλεοπτικές, διαλογικές VSAT ή προσωπικές, εκμεταλλευόμενες αποκλειστικά συστήματα διανομής, για παράδειγμα την κωδικοποίηση[semigr ]

9. συμπεραίνει πως είναι σκόπιμη η δημιουργία γενικού ρυθμιστικού πλαισίου για όλες τις μορφές παροχής δυναμικού διαστημικού τμήματος στην Ευρώπη, είτε πρόκειται για εθνικούς οργανισμούς τηλεπικοινωνιών, είτε για κοινοπραξίες με συμμετοχή οργανισμών τηλεπικοινωνιών, είτε για αμιγώς ιδιωτικούς φορείς, ούτως ώστε να εξασφαλισθεί η πρόσβαση και ο δίκαιος ανταγωνισμός σε όλη την Ευρωπαϊκή Ένωση[semigr ]

10. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή και τα κοινοβούλια των κρατών μελών.